ประชุม 3 ฝ่ายรับมือปิดสะพานลำสาลี
 เร่งประชาสัมพันธ์ทางลัดทางเลี่ยงทัน 7 ธ.ค.,ตำรวจจราจร-รฟม.-รับเหมา ซ้อมแผนรับมือปิดสะพานข้ามแยกลำสาลี 7 ธ.ค.นี้ ทั้งนี้ เมื่อวันที่ 23 พ.ย. พ.ต.อ.ธวัช วงศ์สง่า รอง ผบก.น.4 กล่าวว่า จากการประชุมหารือร่วมกับการรถไฟฟ้าขนส่งมวลชนแห่งประเทศไทย (รฟม.) บริษัท อิตาเลียนไทยฯ ผู้รับเหมาก่อสร้าง สัญญาที่ 3 ช่วงโครงการรถไฟฟ้าสายสีส้ม ช่วงศูนย์วัฒนธรรมฯ-มีนบุรี ช่วงสถานีหัวหมากถึงสถานีบ้านม้า และ สน.พื้นที่สังกัด บก.น.4,เรื่องการเตรียมความพร้อมเพื่อรองรับการปิดสะพานข้ามแยกลำสาลี ฝั่งขาเข้า ถนนรามคำแหง วันที่ 7 ธ.ค.นี้ เพื่อก่อสร้างสถานีลำสาลี ซึ่งที่ประชุมรับทราบแผนจัดการจราจรและเส้นทางหลีกเลี่ยงระหว่างก่อสร้าง เพื่อลดผลกระทบด้านจราจรในพื้นที่ก่อสร้างและใกล้เคียง โดยจะแนะนำรถที่มาจากร่มเกล้า ให้เลี่ยงใช้ถนนคู่ขนานวงแหวนกาญจนาภิเษก ผ่านวัดบัวขาว ตัดเข้าถนนตัดใหม่ เชื่อมถนนกรุงเทพกรีฑา ตรงเข้าถนนหัวหมาก ด้านหลัง ม.ราม หรือเลี้ยวซ้ายเข้าถนนศรีนครินทร์ ไปเข้าถนนพระราม 9 ก็ได้ ส่วนรถที่มาจากมีนบุรี ให้เลี่ยงเข้าซอยรามคำแหง 60 หรือซอยสวนสน สามารถลัดไปออกถนนกรุงเทพกรีฑาตัดใหม่ได้เช่นกัน หรือจะตรงเข้าถนนลาดพร้าว ก็ได้ ในส่วนของตำรวจจราจร สน.พื้นที่ที่รับผิดชอบ เตรียมจัดกำลังประจำจุดต่างๆ พร้อมปรับสัญญาณไฟบริเวณทางแยกเพื่อเร่งระบายรถในช่วงเร่งด่วนให้เคลื่อนที่ได้ตลอดเวลา,รอง ผบก.น.4 กล่าวอีกว่า ทางด้านผู้รับเหมา ที่ประชุมได้ กำชับเรื่องการติดตั้งป้ายประชาสัมพันธ์ ทั้งจำนวนและความถี่แต่ละจุด โดยเน้นให้ติดตั้งป้ายก่อนถึงพื้นที่ นอกจากนี้ได้ประสาน บก.02 และสื่อมวลชน แจ้งข่าวสารเกี่ยวกับการ จราจร เพื่อให้ประชาชนรับทราบจะได้วางแผนหาทางหลีกเลี่ยงเส้นทางล่วงหน้า สำหรับรายละเอียดการก่อสร้าง ระยะเวลา รวมถึงมาตรการลดผลกระทบอื่นๆ กองบัญชาการตำรวจนครบาล (บช.น.) ร่วมกับ รฟม. ผู้รับเหมา จัดแถลงข่าวชี้แจงอย่างเป็นทางการอีกครั้ง.
ตำรวจจราจร-รฟม.-รับเหมา ซ้อมแผนรับมือปิดสะพานข้ามแยกลำสาลี 7 ธ.ค.นี้ ทั้งนี้ เมื่อวันที่ 23 พ.ย. พ.ต.อ.ธวัช วงศ์สง่า รอง ผบก.น.4 กล่าวว่า จากการประชุมหารือร่วมกับการรถไฟฟ้าขนส่งมวลชน
ตำรวจจราจร,ปิดสะพาน,แยกสำลี,รามคำแหง,ถนนตัดใหม่